Η υπόλοιπη ρεβυθάδα γίνεται γέμιση σε αραβική πίτα
Τα υπόλοιπα ρεβύθια επαναχρησιμοποιούνται έξυπνα ως νόστιμη γέμιση σε μια αραβική πίτα. Τέλεια επιλογή για μεσημεριανό γεύμα τις πολυάσχολες εργάσιμες ημέρες στο γραφείο.
1 1⁄2 φλιτζ. τσαγιού ρεβυθάδα με το ζουμί της , 1 ματσάκι ρόκα, ψιλοκομμένη (μπορούμε να χρησιμοποιήσουμε άλλο σαλατικό της αρεσκείας μας) , 1 ντομάτα, σε ψιλά καρέ , 1 κουτ. γλυκού ξερός δυόσμος, τριμμένος , 1 κουτ. σούπας ελαιόλαδο , 1 κουτ. σούπας ταχίνι (προαιρετικά) , 1 κουτ. γλυκού πάπρικα γλυκιά , αλάτι και φρεσκοτριμμένο πιπέρι
Για να φτιάξουμε την αραβική με γέμιση από τη ρεβυθάδα που περίσσεψε, ξεκινάμε σουρώνοντας το ζουμί από τα ρεβύθια, το βάζουμε στο μπλέντερ, προσθέτουμε τη μισή ποσότητα από τα ρεβύθια, το δυόσμο και το ταχίνι (αν το χρησιμοποιήσουμε) και τα πολτοποιούμε. Αν το μείγμα είναι αραιό, προσθέτουμε όσα από τα ρεβίθια χρειάζονται για να αποκτήσει τη σύσταση πουρέ.Αδειάζουμε το μείγμα σε ένα μπολ, προσθέτουμε τη ρόκα, την ντομάτα, το ελαιόλαδο, την πάπρικα και αλατοπίπερο, ανακατεύουμε καλά, μοιράζουμε το μείγμα στις αραβικές πίτες και τις τυλίγουμε σε ρολά.
Ρεβύθια,Ταχίνι,Vegan,Νηστίσιμα